b'\n_START_ARTICLE_\nKosti Veltheim\n_START_PARAGRAPH_\nAksel Konrad Konstantin (Kosti) Veltheim (22. joulukuuta 1874 Tampere \xe2\x80\x93 14. marraskuuta 1951 Jyv\xc3\xa4skyl\xc3\xa4) oli insin\xc3\xb6\xc3\xb6ri, joka ty\xc3\xb6skenteli \xc3\xb6ljyteollisuuden palveluksessa Ven\xc3\xa4j\xc3\xa4ll\xc3\xa4 ja ase- ja patruunatehtaiden johtajana kotimaassa._NEWLINE_Kosti Veltheimin vanhemmat olivat lasitehtaan johtaja Ernst Friedrich Heinrich Veltheim ja Amanda Allenius ja puoliso vuodesta 1916 Aina Rosenberg (k. 1949). Veltheim tuli ylioppilaaksi 1898 ja valmistui diplomi-insin\xc3\xb6\xc3\xb6riksi Polyteknillisest\xc3\xa4 opistosta 1902. H\xc3\xa4n teki opintomatkoja Skandinaviaan ja Keski-Eurooppaan 1926 ja 1928. Veltheim toimi Veljekset Nobelin Nafta-yhti\xc3\xb6n piirustuskonttorin palveluksessa Pietarissa 1902\xe2\x80\x931904, yhti\xc3\xb6n Siperian ja Transbaikalin alueiden teknillisen\xc3\xa4 johtajana 1905\xe2\x80\x931920 sek\xc3\xa4 rautateiden palveluksessa Oulu-Nurmes -radan rakentamisessa 1924 ja konepajalla Viipurissa 1925. Valtion patruunatehtaan johtaja Lapualla Veltheim oli 1928\xe2\x80\x931929 ja Valtion kiv\xc3\xa4\xc3\xa4ritehtaan johtajaa Jyv\xc3\xa4skyl\xc3\xa4ss\xc3\xa4 kahteen otteeseen, 1926\xe2\x80\x931927 ja 1929\xe2\x80\x931941. El\xc3\xa4kkeelle h\xc3\xa4n j\xc3\xa4i 1941.'